Ανακοίνωση προς όσους εισάγουν στην Ευρωπαϊκή Κοινότητα ελεγχόμενες και νέες ουσίες που καταστρέφουν τη στιβάδα του όζοντος στο πλαίσιο του κανονισμού (ΕΚ) αριθ. 3613/1/2000 του Ευρωπαϊκού Κοινοβουλίου και του Συμβουλίου σχετικά με τις ουσίες που καταστρέφουν τη στιβάδα του όζοντος

(2000/C 224/03)

Η παρούσα ανακοίνωση απευθύνεται στις επιχειρήσεις που σκοπεύουν να εισαγάγουν το 2001 στην Ευρωπαϊκή Ένωση, από εξωκοινοτικές πηγές, τις ακόλουθες ουσίες:

Ομάδα I CFC 11, CFC 12, CFC 113, CFC 114, CFC115

Ομάδα II άλλους πλήρως αλογονωμένους CFC

Ομάδα III halon 1211, halon 1301, halon 2402

Ομάδα IV τετραχλωράνθρακα

Ομάδα V 1,1,1-τριχλωροαιθάνιο

Ομάδα VI μεθυλοβρωμίδιο

Ομάδα VII υδροβρωμοφθοράνθρακες ή

Ομάδα VIII υδροχλωροφθοράνθρακες

Νέες ουσίες: Χλωροβρωμοαιθάνιο.

Σύμφωνα με το άρθρο 7 του κανονισμού (ΕΚ) αριθ. 3613/1/2000 τον Ευρωπαϊκού Κοινοβουλίου και του Συμβουλίου, της 29ης Ιουνίου 2000, σχετικά με τις ουσίες που καταστρέφουν τη στιβάδα του όζοντος(1), απαιτείται η επιβολή ποσοτικών περιορισμών στις εισαγωγές των ουσιών που απαριθμούνται στις ομάδες I έως VIII του παραρτήματος I της παρούσας ανακοίνωσης(2). Στο παράρτημα I του κανονισμού (ΕΚ) αριθ. 3613/1/2000 καθορίζονται οι ελεγχόμενες ουσίες και στο παράρτημα III οι επιτρεπόμενες ποσότητες προς εισαγωγή για τις ομάδες I έως VIII.

Για το μεθυλοβρωμίδιο, η ποσότητα για το 2001 δεν πρέπει να υπερβαίνει το 40 % των ποσοτήτων που εισήχθησαν από αρχικούς εισαγωγείς κατά το έτος αναφοράς 1991(3) και δεν πρέπει να υπερβαίνει το 40 % των ποσοτήτων που παρήχθησαν κατά το έτος αναφοράς 1991 στην Ευρωπαϊκή Κοινότητα.

Η ποσότητα υδροχλωροφθορανθράκων, ομάδα VIII, την οποία οι παραγωγοί και οι εισαγωγείς επιτρέπεται να διαθέσουν στην αγορά ή/και να χρησιμοποιήσουν για λογαριασμό τους στην Ευρωπαϊκή Κοινότητα, υπολογίζεται βάσει του άρθρου 4 παράγραφος 3 στοιχείο β) σημείο i) του κανονισμού (ΕΚ) αριθ. 3613/1/2000. Σύμφωνα με το άρθρο αυτό, η Επιτροπή, εφαρμόζοντας τη διαδικασία του άρθρου 18, καθορίζει ποσόστωση για κάθε παραγωγό ή εισαγωγέα εντός των συνολικών ποσοτικών ορίων που καθορίζονται στο παράρτημα III του κανονισμού (ΕΚ) αριθ. 3613/1/2000.

Οι επιχειρήσεις που αναπτύσσουν δραστηριότητα στις εισαγωγές υδροχλωροφθορανθράκων (HCFC) μπορούν να ανήκουν σε μία από τις κατωτέρω τρεις κατηγορίες:

1) εισαγωγείς που επιθυμούν να διαθέσουν HCFC στην αγορά της Ευρωπαϊκής Κοινότητας και δεν ασχολούνται με την παραγωγή HCFC ούτε επιθυμούν να πωλήσουν HCFC σε παραγωγούς της Ευρωπαϊκής Κοινότητας,

2) εισαγωγείς που δεν ασχολούνται με την παραγωγή HCFC και πωλούν HCFC σε παραγωγούς της Ευρωπαϊκής Κοινότητας,

3) παραγωγοί της Ευρωπαϊκής Κοινότητας που εισάγουν για δικό τους λογαριασμό πρόσθετες ποσότητες HCFC για να τις διαθέσουν στην αγορά της Ευρωπαϊκής Κοινότητας.

Οι επιχειρήσεις της κατηγορίας 1 καλούνται να υποβάλουν αίτηση για ποσόστωση εισαγωγής. Σε περίπτωση που ένας εισαγωγέας ανήκει και στις δύο κατηγορίες 1 και 2, οφείλει να δηλώσει σαφώς τις ποσότητες που προτίθεται να εισάγει και οι οποίες δεν προορίζονται για παραγωγούς της Ευρωπαϊκής Κοινότητας. Η Επιτροπή θα κατανείμει μεταξύ των παραγωγών HCFC της Ευρωπαϊκής Κοινότητας τις ποσοστώσεις διάθεσης στην αγορά για το 2001 με απόφασή της. Οι ποσότητες που θα εισαχθούν από επιχειρήσεις των κατηγοριών 2 και 3 θα συνυπολογισθούν στις ποσοστώσεις διάθεσης στην αγορά των παραγωγών.

Οι ποσότητες που εισάγονται από επιχειρήσεις των κατηγοριών 2 και 3 υπόκεινται σε άδειες εισαγωγής, για τις οποίες και θα πρέπει να υποβληθούν αιτήσεις στην διάρκεια του 2001. Οι ποσότητες αυτές θα αντισταθμιστούν με τις επιμέρους ποσοστώσεις διάθεσης στην αγορά, τις οποίες θα κατανείμει η Επιτροπή μεταξύ των παραγωγών για το 2001. Η συνολική ποσότητα HCFC που μπορεί να διατεθεί στην αγορά της Ευρωπαϊκής Κοινότητας, όπως υπολογίζεται με τη διαδικασία του άρθρου 4 παράγραφος 3 στοιχείο β) σημείο i) του κανονισμού, ανέρχεται σε 6678 τόνους ODP [βλέπε παράρτημα III του κανονισμού (ΕΚ) αριθ. 3613/1/2000].

Δυνάμει του άρθρου 22 του κανονισμού, απαγορεύεται η εισαγωγή νέων ουσιών (χλωροβρωμομοαιθάνιο) που αναφέρονται στο παράρτημα II του παρόντος κανονισμού.

Για τους σκοπούς του κανονισμού, οι ποσότητες εκφράζονται σε τόνους ODP, που αποτελούν μέτρο του δυναμικού καταστροφής όζοντος της εκάστοτε ουσίας(4).

Οι ποσότητες ελεγχόμενων ουσιών κάθε ομάδας, που μπορούν να εισαχθούν το 2001 αυτούσιες ή σε μείγμα, δίδονται κατωτέρω.

>ΘΕΣΗ ΠΙΝΑΚΑ>

Με την επιφύλαξη της απόφασης που θα λάβει η Επιτροπή κατ' εφαρμογή του άρθρου 18 του κανονισμού, είναι δυνατόν να επιτραπούν πρόσθετες ποσότητες για τις ακόλουθες κατηγορίες εισαγωγών:

α) Χρήση ως πρώτη ύλη: κάθε ελεγχόμενη ουσία που υφίσταται μετατροπή με διεργασία κατά την οποία μεταβάλλεται πλήρως η αρχική της σύνθεση.

β) Μέσο επεξεργασίας: η χρήση ελεγχόμενων ουσιών ως μέσων χημικής κατεργασίας στις εφαρμογές σε υπάρχουσες εγκαταστάσεις και εφόσον οι εκπομπές είναι αμελητέες.

γ) Ανακτημένες ουσίες: ελεγχόμενες ουσίες που έχουν χρησιμοποιηθεί σε μηχανήματα ή τεχνικό εξοπλισμό και ανακτηθεί από αυτά και πρόκειται να υποβληθούν σε ποιοτική αποκατάσταση ή να καταστραφούν στην Ευρωπαϊκή Ένωση.

δ) Ανακυκλωμένες ουσίες: ελεγχόμενες ουσίες που ανακτήθηκαν και κατόπιν υποβλήθηκαν σε βασική διεργασία καθαρισμού, όπως διήθηση και ξήρανση.

ε) Ποιοτικά αποκατεστημένες ουσίες: ελεγχόμενες ουσίες που ανακτήθηκαν από μηχανήματα ή τεχνικό εξοπλισμό και υποβλήθηκαν σε επανεπεξεργασία και αναβάθμιση με μηχανισμούς όπως η διήθηση, η ξήρανση, η απόσταξη και η χημική κατεργασία για να επανέλθουν σε συγκεκριμένο πρότυπο επιδόσεων.

στ) Καταστροφή: ελεγχόμενες ουσίες που προορίζονται να καταστραφούν με τεχνολογία εγκεκριμένη από τα συμβαλλόμενα μέρη του πρωτοκόλλου του Μόντρεαλ, η οποία έχει ως αποτέλεσμα τη μόνιμη μετατροπή ή αποδόμηση του συνόλου ή σημαντικού ποσοστού της ουσίας.

ζ) Υγειονομική απομόνωση (καραντίνα): μεθυλοβρωμίδιο που χρησιμοποιείται για σκοπούς υγειονομικής απομόνωσης όπως αυτή έχει οριστεί από τα συμβαλλόμενα μέρη του πρωτοκόλλου του Μόντρεαλ.

η) Εξυγίανση συσκευασίας μεταφοράς: μεθυλοβρωμίδιο που χρησιμοποιείται για σκοπούς εξυγίανσης της συσκευασίας μεταφοράς ευπαθών προϊόντων όπως αυτή έχει οριστεί από τα συμβαλλόμενα μέρη του πρωτοκόλλου του Μόντρεαλ.

θ) Μεταφορά παραγωγής: ελεγχόμενες ουσίες που έχουν παραχθεί σε χώρα μη μέλος της ΕΕ για λογαριασμό παραγωγού της ΕΕ σύμφωνα με το άρθρο 3 παράγραφος 10 του κανονισμού (ΕΚ) αριθ. 3613/1/2000. Μόνο παραγωγοί της ΕΕ μπορούν να πραγματοποιούν εισαγωγές αυτής της κατηγορίας.

ι) Βασικές χρήσεις: ελεγχόμενες ουσίες που προορίζονται να χρησιμοποιηθούν για σκοπούς που θεωρούνται βασικοί σύμφωνα με τα κριτήρια της απόφασης IV/25 των συμβαλλόμενων μερών του πρωτοκόλλου του Μόντρεαλ και οι οποίοι έχουν εγκριθεί από την Επιτροπή σύμφωνα με το άρθρο 18 του κανονισμού. Έχει δημοσιευθεί χωριστή ανακοίνωση για τις βασικές χρήσεις. Οι επιχειρήσεις που επιθυμούν να εισάγουν ελεγχόμενες ουσίες για βασικές χρήσεις πρέπει να ζητήσουν σχετική άδεια, συμπληρώνοντας το έντυπο που συνοδεύει την ανωτέρω ανακοίνωση.

Οι επιχειρήσεις που επιθυμούν να ληφθούν υπόψη από την Επιτροπή κατά την χορήγηση ποσοστώσεων εισαγωγής για το δωδεκάμηνο από 1ης Ιανουαρίου έως 31 Δεκεμβρίου 2001, πρέπει να υποβάλουν στην Επιτροπή σχετική αιτηση, συμπληρώνοντας το έντυπο του παραρτήματος II της παρούσας ανακοίνωσης.

Η Επιτροπή ειδοποιεί τις επιχειρήσεις που επιθυμούν να υποβάλουν αίτηση για ποσόστωση να συμπληρώσουν το έντυπο δήλωσης του παραρτήματος II και να το υποβάλουν, εντός μηνός από τη δημοσίευση της παρούσας ανακοίνωσης, στην ακόλουθη διεύθυνση: Mrs Marie-Jo De Block Ozone layer protection European Commission Directorate-General Environment

Unit ENV.D.3

Rue de la Loi/Wetstraat 200 Β - 1049 Βρυξέλλες

Για περισσότερες πληροφορίες, οι ενδιαφερόμενοι μπορούν να απευθυνθούν εγγράφως στην ανωτέρω διεύθυνση αποστέλλοντας φαξ στο (32-2) 296 95 54 ή e-mail στην ηλεκτρονική διεύθυνση Marie-Jose.De-Block@cec.eu.int

Αντίγραφο της αίτησης θα πρέπει να σταλεί στην αρμόδια υπηρεσία του κράτους μέλους (βλέπε παράρτημα III).

Μετά την παραλαβή των αιτήσεων, η Επιτροπή θα τις εξετάσει και θα καθορίσει ποσοστώσεις για κάθε εισαγωγέα κατόπιν διαβουλεύσεων με τη διαχειριστική επιτροπή του άρθρου 18. Όλοι όσοι υποβάλουν αιτήσεις θα ενημερωθούν με επιστολή για την ποσόστωση που θα τους εγκριθεί. Σύμφωνα με το άρθρο 6 του κανονισμού, οι επιχειρήσεις μπορούν να εισάγουν ελεγχόμενες ουσίες, μόνον εφόσον κατέχουν άδεια εισαγωγής που έχει εκδοθεί από την Επιτροπή.

Κατά τη διάρκεια του 2001, οι επιχειρήσεις για τις οποίες θα καθοριστεί ποσόστωση πρέπει να υποβάλουν στην Επιτροπή αίτηση για έκδοση άδειας εισαγωγής για κάθε φορτίο ελεγχόμενων ουσιών, συμπληρώνοντας τα ειδικά προς τούτο έντυπα που θα αποσταλούν στις επιχειρήσεις μαζί με τη γνωστοποίηση της ποσόστωσης. Εφόσον οι υπηρεσίες της Επιτροπής διαπιστώσουν ότι η αίτηση είναι σύμφωνη προς την εγκεκριμένη ποσόστωση, θα εκδίδεται άδεια εισαγωγής. Η Επιτροπή διατηρεί το δικαίωμα να αρνείται τη χορήγηση άδειας εισαγωγής όταν η προς εισαγωγή ουσία δεν ανταποκρίνεται στην περιγραφή της ή πιθανώς να μη χρησιμοποιηθεί για την εγκεκριμένη χρήση.

Οι εισαγωγείς ανακτημένων ή ποιοτικά αποκατεστημένων ουσιών οφείλουν επίσης, μαζί με κάθε αίτηση έκδοσης άδειας, να παρέχουν και συμπληρωματικές πληροφορίες σχετικά με την προέλευση και τον προορισμό της ουσίας καθώς και με την επεξεργασία στην οποία πρόκειται να υποβληθεί. Ενδέχεται ακόμη να ζητηθεί και πιστοποιητικό ανάλυσης.

(1) Δεν δημοσιεύθηκε ακόμα στην Επίσημη Εφημερίδα.

(2) Εξαιρούνται από το πεδίο εφαρμογής της παρούσας ανακοίνωσης οι ελεγχόμενες ουσίες ή τα μείγματά τους που εισάγονται ως συστατικά βιομηχανικών προϊόντων, πλην των περιεκτών που χρησιμοποιούνται για τη μεταφορά ή αποθήκευση της εκάστοτε ουσίας.

(3) Αρχικοί εισαγωγείς μεθυλοβρωμιδίου είναι οι εισαγωγείς που το 1991 προμηθεύθηκαν μεθυλοβρωμίδιο απευθείας από παραγωγούς εκτός της Ευρωπαϊκής Ένωσης.

(4) Σχετικά με τα μείγματα, μόνο η ποσότητα των ελεγχόμενων ουσιών του μείγματος θα πρέπει να περιλαμβάνεται στην ποσότητα ODP. Το 1,1,1-τριχλωμοαιθάνιο διατίθεται στην αγορά πάντοτε με σταθεροποιητές. Οι εισαγωγείς θα πρέπει να εξακριβώνουν, από τα στοιχεία των προμηθευτών τους, ποιο είναι το ποσοστό του σταθεροποιητή για να αφαιρεθεί πριν από τον υπολογισμό της σταθμισμένης βάσει του ODP ποσότητας σε τόνους.

ΠΑΡΑΡΤΗΜΑ I

Καλυπτόμενες ουσίες

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

>PIC FILE= "C_2000224EL.000702.EPS">

>PIC FILE= "C_2000224EL.000801.EPS">

ALLEGATO III//ANEXO III//ANEXO III//ANNEX III//ANNEXE III//ANHANG III//BIJLAGE III//BILAG III//BILAGA III//LIITE III//ΠΑΡΑΡΤΗΜΑ III

ÖSTERREICH

Mr Paul Krajnik Ministry of the Environment Chemical Department Stubenbastei 5 A - 1010 Wien

BELGIQUE

Mr Roland Marijnissen Ministère de la Santé Publique et de l'Environnement Département de l'Environnement 19, Boulevard Pacheco - bte 7 B - 1010 Brussels

DANMARK

Mrs Kirsten Doerge Miljøstyrelsen Strandgade 29 DK - 1401 Copenhagen K

SUOMI/FINLAND

Mrs Eliisa Irpola Finnish Environment Institute Kesäkatu 6 SF - 00121 Helsinki

FRANCE

Mrs Laurence Musset Ministère de l'Environnement

DRPR/BSPC

20, Avenue de Ségur F - 75302 Paris 07 SP

DEUTSCHLAND

Mr Heinrich W. Kraus Federal Ministry for the Environment Dept. JG 115 Bernkasteler Straße 8 D - 53175 Bonn

GREECE

Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens

IRELAND

Ms Nuala McLoughlin Department of the Environment

Environment International

Custom House IRL - Dublin 1

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano, 33 I - 00184 Roma

LUXEMBOURG

Mr Theo Weber Administration de l'Environnement 1, Rue Bender L - 1229 Luxembourg

PORTUGAL

Ms Cristina Vaz Nunes Ministério do Ambiente Instituto de Meteorologia Rua C ao Aeroporto de Lisboa P - 1700 Lisboa

ESPAÑA

Mr Ángel Rascón Ministerio de Medio Ambiente

D.G. de Calidad y Evaluación Ambiental

Pza. San Juan de la Cruz s/n

4a Planta - Despacho 4.60

E - 28071 Madrid

SVERIGE

Ms Maria Ujfalusi Swedish Environmental Protection Agency Naturvårdsverket Blekholmsterassen 36 S - 106 48 Stockholm

NEDERLAND

Dr. Joop A. van Haasteren Ministry of Housing, Physical Planning and Environment Postbus 30945 Rihnstraat 8 2500 GX Den Haag Nederland

UNITED KINGDOM

Mrs Maria Nolan Department of the Environment, Transport and Regions Global Atmosphere Division 3rd floor - zone 3/C2

Ashdown House

123, Victoria Street

SW1E 6DE London United Kingdom